**Tiszagyulaháza Község Polgármesterétől**

***4097 Tiszagyulaháza, Kossuth u.73.sz.; Telefon;52/391-990;E-mail:onkormanyzat4097@gmail.com***

**VERSENYEZTETÉSI FELHÍVÁS**

Tiszagyulaháza Község Önkormányzatának Képviselő-testülete a 18/2025. (III. 25.) számú határozata alapján **versenyeztetési eljárás keretében értékesítésre** **meghirdeti** az önkormányzat tulajdonát képező alábbi ingatlant:

-**Tiszagyulaháza belterület, 88/1 hrsz-ú, 1843** **m2 területű, kivett beépítetlen terület.**

Az ingatlan **kiinduló licitára** **bruttó 276.000.-Ft**. **A jelentkezés benyújtásának határidejéig (2025. április 17. 12:00 óra) fizetendő** **bánatpénz összege** **50.000,-Ft**. A bánatpénzt az önkormányzat 61200230-10106547 számú költségvetési elszámolási számlájára kell befizetni „bánatpénz” megjegyzéssel. Nem saját bankszámláról való utalás esetén a jelentkező nevét is fel kell tüntetni a megjegyzésben.

* A versenytárgyaláson csak olyan személy vehet részt, aki a versenyeztetési felhívásban foglalt feltételeket elfogadja, a bánatpénzt határidőig befizette, továbbá helyi adótartozása, valamint Tiszagyulaháza Község Önkormányzata irányába egyéb jellegű lejárt kötelezettsége nincs.
* A versenytárgyalás nyertese a versenytárgyalás lefolytatásától számított 30 napon belül köteles megkötni a szerződést, és a – bánatpénzzel csökkentett – vételárat egy összegben kiegyenlíteni.
* Szerződéskötés csak természetes személlyel vagy a nemzeti vagyonról szóló 2011. évi CXCVI. törvény szerinti átlátható szervezettel lehetséges.
* Információ kérhető személyesen Tiszagyulaháza Község Önkormányzatánál (Tiszagyulaháza, Kossuth u. 25. Művelődési Ház épülete) vagy telefonon a (06) 52/391-990 telefonszámon.

**A jelentkezés határideje**: **2024. április 17. (csütörtök) 12:00 óra**

**Versenytárgyalás időpontja** (külön értesítés nélkül): **2024. április 29. (kedd) 10:30 óra**

Versenytárgyalás helye: Tiszagyulaháza Község Önkormányzata

4097, Tiszagyulaháza, Kossuth u. 73.

Jelentkezni az alábbi módon lehet:

* E-mailben: onkormanyzat4097@gmail.com, az e-mail tárgya „Versenytárgyalásra jelentkezés” legyen.
* Postai úton: a Tiszagyulaháza Község Önkormányzata 4097, Tiszagyulaháza, Kossuth u. 73. címre. A borítékon fel kell tüntetni a „Versenytárgyalásra jelentkezés”feliratot. Postai feladás esetén a beadási határidő napjáig beérkezett pályázatokat tudja a kiíró befogadni.
* Személyesen: a Tiszagyulaháza Község Önkormányzata 4097, Tiszagyulaháza, Kossuth u. 73. címen.

Az e-mailben és a jelentkezési dokumentumban fel kell tüntetni:

* a jelentkező nevét és lakóhelyét (lakcímkártya szerint)/székhelyét, nem természetes személy esetén a képviselő nevét vagy meghatalmazást a képviseletre,
* a megvásárolni kívánt ingatlan helyrajzi számát.

**A kiíró fenntartja azon jogát, hogy a versenytárgyalást – indoklás nélkül is – eredménytelennek minősítse!**

Tiszagyulaháza, 2025. március 25.

 **Herbák József**

 **polgármester**